נראה לנו ששלוש האותיות הכי פופולריות בשפה האנגלית בכל מה שנוגע לעולם הכלות הן DIY. לא מעט כלות (כולל אותנו, מודות) מעדיפות לעשות זאת בעצמן, לקחת פרוייקטים עיצוביים כאלו ואחרים ולנסות לבטא את היצירתיות שלהן דרכם.
בהנחה שגם אתן משתעשעות במחשבה של יצירת דברים בעצמכן, החלטנו לחלוק עמכן כמה ממקורות ההשראה החביבים עלינו ברחבי הרשת. הם מעולים, יש בהם המון מדריכים, ואנחנו בטוחות שתיעזרו בהם לא מעט.
נכון, לא מדובר באתר שעוסק באופן ישיר בעולם החתונות, אבל יש כאן לא מעט מדריכים שיכולים לספק כמה דיטיילז ממש מוצלחים (לחתונה שלכן, ולחיים עצמם). יש כאן מדריכים שמצריכים כישורים קראפטיים ברמה גבוהה, כמו העציצים הגאומטריים הללו, אבל יש לא מעט כאלו שניתנים לביצוע לא רק על ידיי נינג׳ות DIY. למשל, קישוט הדלעות הזה, שיכול להפוך בשניה לפריט עיצובי שיקשט את מרכזי השולחנות בחתונה שלכן.
מדובר במדור DIY מפוצץ מדריכים ממש ממש מתוקים ומגוונים. אם אתן מחפשות רעיונות לפריטים עיצוביים, מתנות או מיתוג, אנחנו בטוחות שתמצאו את מבוקשכן כאן. ההיצע מטורף, הרעיונות מקוריים, והכל סופר אינסטגרמי. שניים מהפייבוריטים שלנו הם שלטי ה״Bride & Groom״ הירוקים הללו (אינסטגרמי, כבר אמרנו) והכפכפים האלו, שיכולים להיות מתנה מושלמת למסיבת הרווקות.
האתר המקסים הזה לוקח את עולם היצירה של החתונות ומשדרג אותו כמה רמות מעלה, אבל השוס האמיתי הוא שכמעט וכל המדריכים שלהם פשוטים בטירוף ליישום. תראו למשל את קוביות הקרח המנצנצות האלו (בול למסיבת הרווקות אם תשאלו אותנו), ואת הסוכריות הארוזות בקופסאות ממותגות כטבעות.
למי שלא נתקלה בבלוג הזה, אנחנו יותר משמחות לערוך לכן היכרות עם אחד ממקורות ההשראה הכי מוצלחים לטעמנו בכל הנוגע לחתונה. סטייל מי פריטי מחזיקים במדור DIY מקסים, מלא במדריכים מרעננים ומקוריים לשלל יצירות. אנחנו אהבנו במיוחד את צנצנות המלח המתובלן ואת אריזות הדונאטס והקפה כמתנות לאורחים.
מדובר בבלוג חתונות סופר מהמם שמצליח להביא בכל פעם רעיונות משגעים לטוטוריאלס חדשניים. נכון, לעתים מדובר במדריכים שפונים למאסטריות DIY, אבל לטובת משקיעניות-העל בקהל, נראה לנו שמדובר בבלוג שממש תאהבו. הטופ 2 של המדריכים מבחינתנו הם כוסות השמפניה מעוטרות הכוכבים האלו וכלי העץ לטבעות.